|  |
| --- |
| UKMERGĖS RAJONO SAVIVALDYBĖSTARYBA |
|  |
| **SPRENDIMAS** |
| **DĖL SOCIALINIO BŪSTO NUOMOS MOKESČIO SUMAŽINIMO ARBA**  **ATLEIDIMO NUO ŠIO MOKESČIO** |
|  |
| 2020 m. balandžio d. Nr. |
| Ukmergė |
|  |

Vadovaudamasi Lietuvos Respublikos paramos būstui įsigyti ar išsinuomoti įstatymo 21 straipsnio 2 dalimi ir Ukmergės rajono savivaldybės tarybos 2019 m. gruodžio 19 d. sprendimu Nr. 7-212 „Dėl Ukmergės rajono savivaldybės būsto ir socialinio būsto nuomos mokesčių dydžio apskaičiavimo, surinkimo ir panaudojimo tvarkos aprašo patvirtinimo“ patvirtinto Ukmergės rajono savivaldybės būsto ir socialinio būsto nuomos mokesčių dydžio apskaičiavimo, surinkimo ir panaudojimo tvarkos aprašo 6, 7 ir 10 punktais, Ukmergės rajono savivaldybės taryba n u s p r e n d ž i a:

1. Sumažinti socialinio būsto nuomos mokestį <Tekstas nuasmenintas>, gim. <Tekstas nuasmenintas>, šeimai, nuomojančiai socialinį būstą, esantį <Tekstas nuasmenintas>, – 20 proc.

2. Atleisti nuo socialinio būsto nuomos mokesčio:

2.1. <Tekstas nuasmenintas>, gim. <Tekstas nuasmenintas>, šeimą, nuomojančią socialinį būstą, esantį <Tekstas nuasmenintas>;

2.2. <Tekstas nuasmenintas>, gim. <Tekstas nuasmenintas>, šeimą, nuomojančią socialinį būstą, esantį <Tekstas nuasmenintas.

3. Nustatyti, kad šis sprendimas taikomas sprendimo 1 ir 2 punktuose nurodytiems asmenims nuo 2020 m. balandžio 1 d. iki 2020 m. gruodžio 31 d.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka Vilniaus apygardos administraciniam teismui (Žygimantų g. 2, 01102 Vilnius) per vieną mėnesį nuo jo gavimo dienos.

Savivaldybės meras

Projektą parengė:

Turto valdymo ir apskaitos skyriaus

Turto ir įmonių valdymo poskyrio

vyriausioji specialistė Jūratė Kaselienė

Sprendimo projektas suderintas ir pasirašytas Ukmergės rajono savivaldybės dokumentų valdymo sistemoje „Kontora“.

**UKMERGĖS RAJONO SAVIVALDYBĖS TARYBOS SPRENDIMO PROJEKTO**

**„DĖL** **SOCIALINIO BŪSTO NUOMOS MOKESČIO SUMAŽINIMO ARBA**

**ATLEIDIMO NUO ŠIO MOKESČIO“**

**AIŠKINAMASIS RAŠTAS**

2020 m. balandžio 14 d.

Ukmergė

**1. Sprendimo projekto rengimo pagrindas:**

Vadovaujantis Lietuvos Respublikos paramos būstui įsigyti ar išsinuomoti įstatymo (toliau – Įstatymas) 21 straipsnio 2 dalimi, Savivaldybės taryba savivaldybės biudžeto sąskaita privalo sumažinti socialinio būsto nuomos mokestį arba atleisti nuo šio mokesčio, jeigu asmens (šeimos atveju – visų šeimos narių) vertinamos pajamos, tenkančios vienam asmeniui (šeimos atveju – vienam šeimos nariui) per mėnesį, neviršija 1,5 VRP dydžio, jeigu savivaldybės taryba nenustato didesnės vertinamų pajamų, tenkančių vienam asmeniui (šeimos atveju – vienam šeimos nariui) per mėnesį, ribos.

Ukmergės rajono savivaldybės tarybos 2019 m. gruodžio 19 d. sprendimu Nr. 7-212 patvirtino Ukmergės rajono savivaldybės būsto ir socialinio būsto nuomos mokesčių dydžio apskaičiavimo, surinkimo ir panaudojimo tvarkos aprašą (toliau – Aprašas). Aprašo 6 ir 7 punktai nustato, kad:

<...6. Savivaldybės taryba savivaldybės biudžeto sąskaita sumažina socialinio būsto nuomos mokestį, jeigu asmens (šeimos atveju – visų šeimos narių) vertinamos pajamos, tenkančios vienam asmeniui (šeimos atveju – vienam šeimos nariui), per mėnesį neviršija 1,5 valstybės remiamų pajamų dydžio (toliau – VRP):

6.1. jeigu asmens (šeimos atveju – visų šeimos narių) vertinamos pajamos, tenkančios vienam asmeniui (šeimos atveju – vienam šeimos nariui), per mėnesį neviršija 1,5 VRP dydžio socialinio būsto nuomos mokestis mažinamas 10 proc.;

6.2. jeigu asmens (šeimos atveju – visų šeimos narių) vertinamos pajamos, tenkančios vienam asmeniui (šeimos atveju – vienam šeimos nariui), per mėnesį neviršija 1 VRP dydžio socialinio būsto nuomos mokestis mažinamas 20 proc.

7. Savivaldybės taryba savivaldybės biudžeto sąskaita atleidžia nuo socialinio būsto nuomos mokesčio, jeigu asmens (šeimos atveju – visų šeimos narių) vertinamos pajamos, tenkančios vienam asmeniui (šeimos atveju – vienam šeimos nariui) per mėnesį, neviršija 1 VRP dydžioir jei jie yra:

7.1. asmenys, kuriems nustatytas 0-25 procentų darbingumo lygis ir šeimos, kuriose yra tokių asmenų;

7.2. šeimos, auginančios penkis ir daugiau vaikų ir (ar) vaikų, kuriems nustatyta nuolatinė globa;

7.3. asmenys (šeimos), sulaukę senatvės pensijos amžiaus, kuriems (šeimos atveju – vienam iš šeimos narių) nustatytas didelių specialiųjų poreikių lygis ir šeimoje nėra darbingo amžiaus asmenų.>

Vadovaujantis Aprašo 10 punktu, socialinio būsto nuomininkai, turintys teisę į nuomos mokesčio lengvatą Aprašo 6 ir 7 punktuose numatytais atvejais, nuo nuomos mokesčio mokėjimo atleidžiami ar nuomos mokesčio dydis sumažinamas nuo sekančio mėnesio, einančio po prašymo pateikimo datos, 1 dienos iki einamųjų metų pabaigos, tačiau ne ilgiau, nei baigiasi nuomos sutarties terminas.

**2. Sprendimo projekto tikslas ir esmė:**

Į Ukmergės rajono savivaldybę kreipėsi socialinio būsto nuomininkai dėl nuomos mokesčio sumažinimo ir atleidimo nuo nuomos mokesčio, kai vertinamos pajamos, tenkančios vienam asmeniui (šeimos atveju – vienam šeimos nariui), per mėnesį neviršija 1,5 valstybės remiamų pajamų dydžio (toliau – VRP). Šiuos prašymus svarstė Savivaldybės gyvenamųjų patalpų nuomos komisija (toliau – Komisija) ir teikia rekomendacijas. Prašymus pateikė:

1) Nuomininkas, nuomojanti socialinį būstą, esantį <Tekstas nuasmenintas>, 2020-03-02 pateikė prašymą sumažinti nuomos mokestį (mokestis yra 48,87 Eur/mėn.). Rekomenduota sumažinti socialinio būsto nuomos mokestį 20 proc. (vadovaujantis Aprašo 6.2 papunkčiu);

2) <Tekstas nuasmenintas>, nuomojanti socialinį būstą, esantį <Tekstas nuasmenintas>, 2020-03-16 pateikė prašymą atleisti nuo nuomos mokesčio (63,75 Eur/mėn.) Rekomenduota atleisti nuo socialinio būsto nuomos mokesčio (vadovaujantis Aprašo 7.2 papunkčiu);

3) <Tekstas nuasmenintas>, nuomojanti socialinį būstą, esantį <Tekstas nuasmenintas> 2020-03-05 pateikė prašymą atleisti nuo nuomos mokesčio (52,24 Eur/mėn.). Rekomenduota atleisti nuo socialinio būsto nuomos mokesčio (vadovaujantis Aprašo 7.2 papunkčiu).

**3. Šiuo metu galiojančios ir teikiamu projektu siūlomos naujos nuostatos (esant galimybei – lyginamasis variantas): -**

**4. Sprendimui įgyvendinti reikalingos lėšos ir galimi finansavimo šaltiniai:**

Sprendimui įgyvendinti lėšų nereikia.

**5. Priėmus sprendimą laukiami rezultatai, galimos pasekmės:**

Neigiamų pasekmių priėmus sprendimą nenumatoma.

**6. Priimtam sprendimui įgyvendinti reikalingi papildomi teisės aktai (priimti, pakeisti, panaikinti): -**

**7. Lietuvos Respublikos korupcijos prevencijos įstatymo 8 straipsnio 1 dalyje numatytais atvejais – sprendimo projekto antikorupcinis vertinimas:** Nereikalingas.

**8. Kai sprendimo projektu numatoma reglamentuoti iki tol nereglamentuotus santykius, taip pat kai iš esmės keičiamas teisinis reguliavimas – sprendimo projekto numatomo teisinio reguliavimo poveikio vertinimas:** Nereikalingas.

**9. Sekretoriatas priimtą sprendimą pateikia:**

UAB „Ukmergės butų ūkis“.

**10. Aiškinamojo rašto priedai: -**

Turto valdymo ir apskaitos skyriaus

Turto ir įmonių valdymo poskyrio

vyriausioji specialistė Jūratė Kaselienė